|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA PROGRAMA RASPOLAGANJA POLJOPRIVREDNIM ZEMLJIŠTEM****U VLASNIŠTVU REPUBLIKE HRVATSKE ZA PODRUČJE OPĆINE ERNESTINOVO**  |
| **Naziv akta za koji je provedeno savjetovanje s javnošću**  | Nacrt prijedloga Programa raspolaganja poljoprivrednim zemljištem u vlasništvu RH za područje Općine Ernestinovo |
| **Naziv tijela nadležnog za izradu nacrta / provedbu savjetovanja**  | Jedinstveni upravni odjel Općine Ernestinovo /Prigovore- Prijedloge razmatra zajedno s općinskom načelnicom  |
| **Razlozi za donošenje akta i ciljevi koji se njime žele postići uz sažetak ključnih pitanja** | Raspolaganje državnim poljoprivrednim zemljištem na području Općine Ernestinovo – donošenje Programa je zakonska obveza jedinica lokalne samouprave na čijem području se nalazi zemljište*Program treba sadržavati:** *ukupnu površinu poljoprivrednog zemljišta u vlasništvu države na području jedinice lokalne samouprave*
* *podatke o dosadašnjem raspolaganju poljoprivrednim zemljištem u vlasništvu države na području jedinice lokalne samouprave i vrstu proizvodnje na istom*
* *površine određene za povrat i za zamjenu kada nije moguć povrat imovine oduzete za vrijeme jugoslavenske komunističke vladavine*
* *površine određene za prodaju, jednokratno, maksimalno do 25% ukupne površine poljoprivrednog zemljišta u vlasništvu države*
* *površine određene za zakup*
* *površine određene za zakup za ribnjake*
* *površine određene za zakup zajedničkih pašnjaka*
* *površine određene za ostale namjene, odnosno površine koje se mogu privesti nekoj drugoj nepoljoprivrednoj namjeni, jednokratno, maksimalno do 5% ukupne površine poljoprivrednog zemljišta u vlasništvu države.*

*Jedinica lokalne samouprave odnosno Grad Zagreb određuje u svom Programu ograničenje maksimalne površine koja se može dati u zakup pojedinoj fizičkoj ili pravnoj osobi.* |
| **Objava dokumenata za savjetovanje** **Razdoblje provedbe savjetovanja**  | Poziv za javni uvid objavljen je u Glasu Slavonije 4.kolovoza 2022.godine.Nacrt prijedloga Programa raspolaganja, s pozivom za javni uvid objavljen istovremeno na oglasnoj ploči Općine Ernestinovo. |
| **Javni uvid trajao je od 4.kolovoza 2022. do 19.kolovoza 2022.godine do 14:00 sati te su se do toga vremena mogli podnositi prigovori, prijedlozi i mišljenja zainteresirane javnosti.**Uvažavajući interese obiteljskih poljoprivrednih gospodarstava i pravnih osoba na koje bi se moglo utjecati donošenjem Programa raspolaganja, s jedne strane, te interese podnositelja zahtjeva za povrat nacionaliziranog zemljišta za vrijeme komunističke vladavine, s druge strane, odnosno interes zainteresirane javnosti, savjetovanje sa zainteresiranom javnošću ipak je provedeno u kraćem trajanju od propisanih 30 dana.Nadalje Zakon o poljoprivrednom zemljištu , čl. 29., st. 5. propisuje da se Prijedlog Programa s popratnom dokumentacijom izlaže na javni uvid u trajanju od 15 dana u sjedištu jedinice lokalne samouprave odnosno Grada Zagreba.**Ocijenjeno je da bi korist od savjetovanja s javnošću u trajanju od 30 dana bila nesrazmjerna šteti koja bi nastala provedbom savjetovanja te da postoje opravdani razlozi za provođenje savjetovanja u trajanju kraćem od propisanog Zakonom o pravu na pristup informacijama. Zakon propisuje da se javno savjetovanje, u pravilu, provodi u trajanju od 30 dana.**Naime, Izmjenama i dopunama Zakona o poljoprivrednom zemljištu koji je stupio na snagu 28.5.2022.godine propisano je da jedinice lokalne samouprave koje nisu donijele Program dužne isti donijeti u roku 3 mjeseca od dana stupanja na snagu Zakona (do 28.8.2022.).Bilo je nužno prikupiti sve potrebne podatke za donošenje Programa, pri čemu su od osobite važnosti bile evidencije koje je Općina Ernestinovo već ranije ustrojila, a koje su poslužile kao polazna osnova za izradu prijedloga Programa. Od nadležnih tijela zatražena je i druga potrebna dokumentacija.Pod prijetnjom gubitka značajnih prihoda od državnog poljoprivrednog zemljišta, Općina Ernestinovo pristupila je žurnoj izradi Programa raspolaganja, s podacima koje je sama uspjela prikupiti na temelju važećih ugovora o zakupu, koncesiji i dugogodišnjem zakupu. Nadalje, odredbom članka 49. stavka 2. Zakona o poljoprivrednom zemljištu, propisuje se da ako Ministarstvo umjesto jedinice lokalne samouprave odnosno Grada Zagreba donese Program raspolaganja, 65% prihoda proračuna jedinice lokalne samouprave postaje prihod državnoga proračuna.Općina Ernestinovo mora osigurati cca 196 hektara površine za povrat, što čini oko 18% ukupne površine državne zemlje na području Općine Ernestinovo.Naglašavamo da je velik trud općinske uprave uložen posljednjih godina kako bi se došlo do navedene brojke, jer je u samim začecima izrade Programa raspolaganja bilo govora oko 500 hektara zemlje za povrat , što čini gotovo polovinu državne zemlje na području Općine Ernestinovo.Da nije uložen trud oko sporova i predmeta od kojih još neki nisu riješeni ( pravomoćno niti nepravomoćno), mnogi poljoprivrednici s područja Općine Ernestinovo , bili bi primorani zatvoriti svoja gospodarstva, dok bi sam rad općinske uprave bio onemogućen radi smanjenja znatnih prihoda.U tome slučaju, projekti kao što su izgradnja cesta, biciklističkih staza ,pješačkih staza te mnogi socijalni i društveni projekti ostali bi nerealizirani.Detaljnim proučavanjem dokumentacije koju posjeduje, općinska uprava napravila je izmjene Programa raspolaganja državnim poljoprivrednim zemljištem ,uzimajući u obzir sve prigovore i prijedloge zaprimljene povodom javnoga savjetovanja.Uzimajući u obzir načelo razmjernosti, a vodeći se pri tome podatcima koje Općina Ernestinovo posjeduje u svezi ukupnih površina koje pojedini zakupci obrađuju, a uzimajući u obzir i evidencije koje vodimo u svezi neredovitoga plaćanja , te slanja opomena, išlo se u reviziju odluke oko čestica previđenih za povrat.Ukoliko Općina Ernestinovo bude radila Izmjene i dopune Programa raspolaganja, tada će se naknadno pristupiti procjeni čestica za povrat, također vodeći računa o načelu razmjernosti.Tada će se provesti i savjetovanje sa zainteresiranom javnošću u zakonom propisanom trajanju od 30 dana, čime će se omogućiti zainteresiranim građanima i pravnim osobama da iznesu svoje prijedloge, komentare i primjedbe, uz dovoljno vremena da se isti obrade s dužnom pozornošću i iznađu najprihvatljivija rješenja.  |
| **Pregled osnovnih pokazatelja uključenosti savjetovanja s javnošću**  | Zaprimljeno je osam Prijedloga/Prigovora na Nacrt prijedloga Programa raspolaganja. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | Svi prigovori su razmotreni. |
| **Ostali oblici savjetovanja s javnošću**  |  Nije bilo. |
| **Troškovi provedenog savjetovanja** | Nije bilo posebnih troškova. |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)**  |
| 1. | Branko Garac ( zakupnik) | U bitnome, prigovara se da u Programu raspolaganja teret povrata zemlje nije ravnomjerno planiran, te da se samo njemu od „malih“ zakupnika planira uzeti zemlja.Nadalje, smatra da ukoliko Nacrt Programa bude usvojen , on doslovno propada, jer se kreditno zadužio na temelju Ugovora o zakupu. | „Podsjećam da svako zadiranje države u stečena prava mora biti razmjerno i opravdano“.Naveden je samo dio navoda, čitav tekst prijedloga (prigovora) dostavlja se Ministarstvu poljoprivrede zajedno s usvojenim Programom raspolaganja. | Prijedlog/Prigovor je primljen na znanje, te se usvaja. Obzirom da nisu poštivana načela razmjernosti i uvažavajući prigovor da bi se nanijela teško popravljiva šteta ukoliko bi se zemlja uzela samo jednom zakupniku, uzeto je u razmatranje uzimanje čestica zakupnicima koji ne ispunjavaju redovito gospodarski program i ne plaćaju zakupninu na vrijeme.Na temelju takvog razmatranja, odlučeno je da se jednoga zakupnika ne dira u cijelosti, te da se teret povrata treba snositi sukladno načelu razmjernosti. |
| 2. | Stjepan Pušić ( PZ Almus- zakupnik) | Predlagatelj šalje prijedloge za povrat zemljišta, na način da treba odrediti stvarnu veličinu parcele i da određene čestice treba cijepati. | „ Kč.br. 12, k.o. Laslovo, ukupne površine 486502m², utvrditi stvarnu veličinu parcele“Naveden je samo dio navoda, čitav tekst prijedloga (prigovora) dostavlja se Ministarstvu poljoprivrede zajedno s usvojenim Programom raspolaganja. | Prijedlog/prigovor je primljen na znanje.Okrupnjavanje čestica jest konačni cilj i težnja Zakona o poljoprivrednom zemljištu i Zakona o komasaciji poljoprivrednog zemljišta ,a ne cijepanje i usitnjavanje parcela.Obzirom da je riječ o zemlji u državnome vlasništvu, a ne u vlasništvu jedinice lokalne samouprave, niti sama jedinica lokalne samouprave nije u mogućnosti provoditi cijepanje čestica. |
| 3. | Snježana Pavlović | Predlaže da se dodijeli zemlja koja je najlošije kvalitete. | „Ne slažem se sa odlukom zato što se dodijeljuje zemlja koja je najbolje kvalitete“. | Prijedlog/prigovor se ne prihvaća , iz razloga što podnositeljica nije detaljno navela koje bi čestice stavila u Program. |
| 4. | ŽivkoBadža ( zakupnik) | U bitnome, prigovara da se treba uzeti zemlja razmjerno zakupcima, ne samo jednome. | „ Ne slažem se s dijelom odluke da se jednom zakupcu uzme zemljište u cijelosti“. | Prijedlog/ Prigovor je primljen na znanje. |
| 5. | Milan Hržica ( zakupnik) | Smatra da problem povrata zemljišta trebaju snositi veće tvrtke. | „Smatram da bi problem povrata zemljišta trebale snositi veće tvrtke koje nisu po istome kriteriju dobile zemlju“. | Prijedlog/ Prigovor je primljen na znanje. |
| 6. | Saša Tešanović ( zakupnik) | Predlaže da se u povrat uvrste sitne čestice slabije kvalitete. | „ Ne slažem se sa prijedlogom raspolaganja poljoprivrednim zemljištem na način da se u povrat uvrste najkvalitenije površine“ | Prijedlog/Prigovor se ne prihvaća, jer nisu navedene čestice , koji bi trebalo uvrstiti u Program. |
| 7. | Tibor Poletar | Predlaže da se u povrat vrate male parcele nepravilnog oblika. | „Prijedloga sam da bi bilo bolje vratiti zemljište nepravilnoga oblika zaraslo divljim šumarcima“. | Prijedlog/ Prigovor se ne prihvaća, jer nisu navedene čestice, koje bi trebalo uvrstiti u Program. |
| 8. | Novi Agrar d.o.o. ( koncesionar) | U bitnome, smatraju da se postupak donošenja cijeloga akta Programa ne može nastaviti, jer Pravilnik o dokumentaciji potrebnoj za donošenje Programa kao i Pravilnik o gospodarskom programu nije stupio na snagu. | „Kako nisu doneseni pozitivni podzakonski propisi temeljem kojih bi se Program raspolaganja poljoprivrednim zemljištem mogao donositi ili mijenjati, nije moguće donositi novi niti provoditi bilo kakve izmjene postojećih Programa raspolaganja poljoprivrednim zemljištem“.Naveden je samo dio navoda, čitav tekst prijedloga (prigovora) dostavlja se Ministarstvu poljoprivrede zajedno s usvojenim Programom raspolaganja. | Prijedlog/Prigovor je primljen na znanje.Pravilnik koji nije stupio na snagu ne može se primijeniti.Općina Ernestinovo išla je u izradu Programa raspolaganja iz razloga što ukoliko jedinica lokalne samouprave ne donese Program u roku tri mjeseca od dana stupanja na snagu, tada izradu Programa ali i ukupne prihode preuzima Ministarstvo.Obzirom kako je riječ o značajnim prihodima Općine Ernestinovo, iz navedenoga razloga išlo se u izradu Programa. |